Κανένα θεσμικό όργανο δεν έχει θεσπίσει όρους πληρωμών για συνταξιοδοτικά δικαιώματα, ασφαλίσεις ανεργίας, αναπηρίας, ζωής και ασθενείας στη χώρα τελευταίας κάλυψης. Ορισμένα θεσμικά όργανα έχουν θεσπίσει επίσης κανόνες εφαρμογής σχετικά με τα ακόλουθα θέματα που εξετάζονται στον τίτλο IV του ΚΛΠ: μέτρα κοινωνικής φύσης, αξιολόγηση, μέγιστη διάρκεια χρήσης μη μόνιμου προσωπικού, επικουρικοί διερμηνείς συνεδριάσεων, συνθήκες εργασίας των διερμηνέων και κινητικότητα των συμβασιούχων υπαλλήλων στις αντιπροσωπείες.

Κατά την περίοδο 2017-2019, ένα θεσμικό όργανο πρόσθεσε κανόνες σχετικά με τα μέτρα κοινωνικής φύσης.

Τίτλος V – Τοπικοί υπάλληλοι

Άρθρα 120 και 121 – Τοπικό προσωπικό Η Επιτροπή και η ΕΥΕΔ έχουν θεσπίσει άλλους κανόνες εφαρμογής σχετικά με τους όρους απασχόλησης και κοινωνικής ασφάλισης για τους τοπικούς υπαλλήλους στις αντιπροσωπείες. Η ΕΥΕΔ έχει θεσπίσει επίσης άλλους κανόνες εφαρμογής σχετικά με τη μέθοδο μισθοδοσίας.

Τίτλος VI – Ειδικοί σύμβουλοι

Άρθρα 5, 123 και 124 – Ειδικοί σύμβουλοι Η Επιτροπή έχει θεσπίσει κανόνες εφαρμογής σχετικά με τους ειδικούς συμβούλους.

Τίτλος VII – Κοινοβουλευτικοί βοηθοί

Άρθρο 125 – Κοινοβουλευτικοί βοηθοί Το Ευρωπαϊκό Κοινοβούλιο έχει θεσπίσει μέτρα εφαρμογής με εσωτερική απόφαση για τους σκοπούς της εφαρμογής των διατάξεων για τους κοινοβουλευτικούς βοηθούς.

*****

Όσον αφορά τη σύγκλιση στα θέματα των κανόνων εφαρμογής, από τα ανωτέρω προκύπτει ότι υπήρξε περαιτέρω σύγκλιση μεταξύ των θεσμικών οργάνων κατά την περίοδο αναφοράς. Η εν λόγω σύγκλιση ήταν μεγαλύτερη στα θέματα στα οποία η πλειονότητα των θεσμικών οργάνων είχε ήδη θεσπίσει κανόνες κατά την προηγούμενη περίοδο αναφοράς ή νωρίτερα, και άλλα θεσμικά όργανα ακολούθησαν το παράδειγμά τους. Η σύγκλιση αυτή αφορούσε κυρίως τα εξής θέματα: τύποι θέσεων και τίτλοι θέσεων απασχόλησης, επιτροπές, καταπολέμηση της παρενόχλησης, κατάρτιση, άδεια για προσωπικούς λόγους, χρόνος εργασίας, εργασία με μειωμένο ωράριο, τηλεργασία, επίδομα στέγης με ειδική απόφαση, έξοδα αποστολής και μετακίνησης.

Πιο περιορισμένη σύγκλιση καταγράφηκε επίσης στους τομείς της υγείας και της ασφάλειας, της μετάθεσης, της δεοντολογίας και της ακεραιότητας, της πρόσληψης ανώτερων υπαλλήλων, της ετήσιας ιατρικής επίσκεψης, των δανείων και προκαταβολών, καθώς και των πειθαρχικών διαδικασιών.

Τα νέα θέματα που εισήχθησαν κατά την περίοδο αναφοράς ήταν οι ίσες ευκαιρίες, η πρόωρη συνταξιοδότηση, η κινητικότητα των υπαλλήλων που είναι τοποθετημένοι σε τρίτη χώρα, τα μέτρα κοινωνικής φύσης για τους έκτακτους και τους συμβασιούχους υπαλλήλους και η μέθοδος μισθοδοσίας των συμβασιούχων υπαλλήλων που είναι τοποθετημένοι σε τρίτη χώρα.

β) Το μητρώο που τηρείται από το Δικαστήριο της Ευρωπαϊκής Ένωσης

Από τον Φεβρουάριο του 2014 το μητρώο των κανόνων που έχουν θεσπιστεί από την αρμόδια για τους διορισμούς αρχή κάθε θεσμικού οργάνου και οργανισμού είναι διαθέσιμο στο κοινό μέσω της διαδικτυακής εφαρμογής «Communication and Information Resource Centre for Administrations, Businesses and Citizens (Circabc)» (Κέντρο Επικοινωνίας και Πληροφόρησης για τις Διοικητικές Υπηρεσίες, τις Επιχειρήσεις και τους Πολίτες), η πρόσβαση στην οποία είναι δυνατή μέσω ειδικού λογαριασμού EU-Login.

Το μητρώο ακολουθεί την εξής δομή: